Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 687

6. Ellát gyámsággal összefüggő feladatokat A nevelőszülő legyen képes: — a gyámi feladatokat ellátni, a nevelt gyermek vagyonát kezelni az ezekkel kapcsolatos jogszabályi előírások és eljárásrend betartásával, — képviselni, érvényesíteni a gyermek jogait és érdekeit a gyermeket érintő helyzetekben és igénybe venni minden indokolt esetben jogász segítségét, — eligazodni az alanyi jogon járó, valamint az adható — szociális, egészségügyi, oktatási — juttatások és szolgáltatások körében, a nagykorúsággal és az önálló életvitellel kapcsolatos jogszabályokban, — igényelni a különböző juttatásokat, — előkészíteni a nála elhelyezett nagykorúvá váló fiatal számára az utógondozói ellátást, — segítséget nyújtani az önálló életkezdéséhez.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes